# Nyhedsbrev – Maj 2021

Kære beboere,

Først vil vi gerne sige tak for den store stemmedeltagelse vedrørende altan- og LAR-projekt.

Det tydelige resultat gav bestyrelsen mandat til at fortsætte projektet sammen med vores rådgiver, Gaihede, og vi er derfor også i fuld gang med de næste faser af projekterne.

## Altaner:

Der vil i denne uge blive opsat beton-element/altanbund ved prøve-altanen på Terosevej. Dette gøres for at få foretaget en belastningsprøve og de sidste statiske beregninger. Samtidig forhandler vi med de entreprenører som kan løse opgaven, og ønsker at byde på entreprisen. Herefter vil der blive valgt en entreprenør, det endelige projekt vil blive udfærdiget og der vil blive udarbejdet en tidsplan for projektet.

Hvert lejemål vil få tilbudt 2 stk. altankasser, og der vil blive mulighed for at tilkøbe ekstra. Der vil blive opsat 2 stk. læskærm på hver altan. Altanens indvendige murværk vil også blive malet, da der ved nedtagning/opsætning af altaner skal udføres murerarbejde. Alt det vender vi tilbage til, når vi nærmer os projektets opstart.

## LAR-Projekt:

Da vi skal søge Tårnby Forsyning om tilskud til projektet, er det første skridt, at der bliver foretaget landopmåling og jordbundsprøver. Disse skal danne baggrund for dokumentation og den videre planlægning. Også her skal der indgås aftale med entreprenør der kan løse opgaven ud fra de krav der er bliver stillet. Når grundprojektet foreligger, vil der blive nedsat gårdudvalg for de enkelte gårde. Vi vil løbende informere om dette.

## Borde- og bænke-sæt:

Der er blevet indkøbt 10 nye bord-bænke sæt, som vil blive fordelt på ejendommens græsplæner. I første omgang vil disse ikke blive fastmonteret, så der er mulighed for at flytte på dem. Flytter man rundt på dem, så vis hensyn, og sæt dem tilbage hvor du tog dem frem. Det er planen, at de nye bord-bænke-sæt skal indgå i det kommende LAR-projekt.

**Funktionærer:**

Vores funktionær Allan, har desværre valgt at søge nye udfordringer. Allan har sidste dag d. 31. maj og vi takker for det gode samarbejde og ønsker ham al held og lykke i hans nye job.

Samtidig vil vi byde velkommen til Henrik og Jimmi, som er startet hos os i april og maj 2021.

Vi ser frem til et godt samarbejde.

## Vaskerier og opgange:

Rengøringsfirmaet Mopperne har for nyligt gjort hovedrent samt pudset alle vinduerne i alle vaskerierne. De er nu i gang med hovedrengøring af alle opgange, som i den grad også trængte. Det er selvfølgelig ikke en billig omgang, men en nødvendighed. Så husk at gøre rent efter jer selv, når I benytter vaskerierne; Både for at det er rart for den næste beboer, men også for at holde udgifterne til ekstern rengøring nede. Sørg også for at området foran jeres hoveddør altid er tilgængeligt og ryddet, både for brandsikkerhedens og rengøringens skyld.

## Røgalarmer:

For at højne brandsikkerheden har bestyrelsen tidligere ansøgt Tryg Fonden om røgalarmer til vores opgange og lejligheder. Det er med stor glæde vi kan meddele, at vores ansøgning er blevet imødekommet, og at vi har modtaget røgalarmerne. I første omgang har ejendomsfunktionærerne sag alarmerne op på øverste etage i opgangene. Dernæst vil alle lejemål få tilbudt røgalarmer - mere information om dette følger senere.

## Parkeringsrestriktioner:

Bestyrelsen har iværksat en undersøgelse om beboernes holdning til parkeringsrestriktioner - besvarelserne vil i den kommende tid blive gennemgået, så vi kan danne os et overblik over, om der er stemning for at gå videre med at indføre parkeringsrestriktioner.

**Åbningstider på kontoret:**

Efter en lang periode med ændrede åbningstider, er tingene efterhånden tilbage til normalen. Vi har dog ændret en smule på åbningstiden på kontoret.

Fremover vil det på hverdage være således:

**Åbent for personligt fremmøde på kontoret: kl. 08.00 – 09:00**

**Åbent for telefonisk henvendelse: kl. 09:00-11:00**

Bedste hilsner

Afdelingsbestyrelsen og ejendomskontoret.